Către redactia publicatiei ,,Puterea”

În atenţia: Dlui director general Mădălin Stan

 Dnei redactor şef Mariana Olteanu

 Dlui redactor şef adjunct Vlad Ştefan Orjan

Subsemnatul Gheorghe Stanciu, cetăţean român, identificat cu CI seria VN nr. 862687, potrivit dispoziţiilor art. 30 alin. 1 din Constituţia României, care prevede că ,,libertatea de exprimare a gândurilor, a opiniilor sau a credinţelor şi libertatea creaţiilor de orice fel, prin viu grai, prin scris, prin imagini, prin sunete sau prin alte mijloace de comunicare, în public, sunt inviolabile”, având în vedere şi alin. 6 al aceluiaşi articol - ,,libertatea de exprimare nu poate prejudicia demnitatea, onoarea, viaţa particulară a persoanelor şi nici dreptul la propria imagine”, în temeiul disp. art. 31 alin. 4 din Constituţia României, vă rog să analizaţi, constataţi şi să dispuneţi publicarea unor informaţii corecte către opinia publică, astfel cum voi învedera în continuare.

În concret, în data de 15.03.2024, în publicaţia pe care o conduceţi şi reprezentaţi a fost postat un articol - ,,Retea de CRIMA ORGANIZATA: UniCredit Leasing, mână în mână cu pprocurorii, protejând infractorii într-o afacere de 840.000 EURO” - ce conţine informaţii absolut nereale, nesusţinute de niciun fel de probă, în ceea ce priveşte persoana mea, informaţii de natură a îmi afecta buna reputaţie profesională, socială, familială şi de a imi aduce prejudicii în sfera demnităţii şi onoarei.

Precizez, că nu am absolut niciun fel de legătură cu persoanele şi împrejurările la care face referire autorul articolului (relaţii de prietenie, afinitate, rudenie etc), situaţie valabilă şi pentru membrii familiei mele.

De asemenea, arăt că nu cunosc nicio persoană dintre cele enumerate, nu am avut şi nu am cunosţinţă de împrejurările descrise în articol, nu detin, nu am detinut functia prim procuror, nu am contactat niciodata redactia dumneavoastra, nu am fost învestit şi nu am soluţionat astfel de cauze şi nu am intervenit niciodată în justiţie, în afara cadrului legal.

Ca atare, vă solicit respectuos să dispuneţi publicarea acestor aspecte şi să să dezminţiţi/rectificaţi cele scrise în cuprinsul articolului, strict în ceea ce priveşte persoana mea.

În ipoteza în care deţineţi indicii, probe sau alte elemente, vă rog să sesizaţi PICCJ-SUPC (Serviciul de anchete speciale) şi/sau Inspecţia Judiciară pentru a se efectua cercetări faţă de presupusele împrejurări şi persoane care ar fi săvârşit faptele ce sunt inserate în respectivul articol.

Menţionez că în cazul în care vor fi solicitate probe de către organele judiciare, în sprijinul celor invocate de mine, voi pune la dispoziţia acestora înscrisuri de stare civilă emise de autorităţile publice, precum şi de către Biserica Ortodoxă Română şi probe testimoniale.

Cu deosebită consideraţie,

Gheorghe Stanciu